Ar pep souezhusañ ha direishañ er prosez-mañ zo bet ar gunujenn n'eus lâret ar barner Pierre Dillange ouzh ar brezhoneg, p'en deus digouviet Gael Roblin, den-test an enkablidi, a oa  kroget da gomz e brezhoneg : «Echu eo gant ho testeni, n'on ket evit kompren ho paragouin». Gwir emzalc'h ul lez-varn trevadennel ! Pa vez kelennet ar brezhoneg eus ar skol-vamm d'an doktorelezh e Roazhon, pa vez kelaouennoù hag embannadurioù e brezhoneg, n'haller ket gouzañv seurt doareoù hag ar fed ne vije ket anavezet bezañs hor yezh. Kalz a gannaded gall a vroueza ruz rak an disparzhioù el lezioù-barn turkat diwar-goust ar Gurded. Emaomp o c'hortoz un ersav a-seurt-se evit ar brezhoneg.